له‌م باره‌یه‌وه‌ خواى گه‌وره‌ به‌پێغه‌مبه‌ره‌كه‌ى ده‌فه‌رموێت: :{وَالَّذِي جَاء بِالصِّدْقِ وَصَدَّقَ بِهِ أُوْلَئِكَ هُمُ الْمُتَّقُونَ} الزمر33، پێغه‌مبه‌ر ئه‌و كه‌سه‌یه‌ به‌راستگۆیی هاتوه‌ و شوێنكه‌وتوانیشی بڕواى پێ ده‌كه‌ن و به‌راستگۆی ده‌زانن، ئه‌وانه‌ خاوه‌نى ته‌قواو له‌خوا ترسانن، خواى گه‌وره‌ قورئان و سوننه‌ت و ئیسلام و ئیمان و هه‌موو ئه‌م شتانه‌ى له‌ووشه‌یه‌كدا كورت كردوته‌وه‌ كه‌ ئه‌ویش (راستی)یه‌، ڕاستی له‌ ووته‌ و كرادار و ڕه‌وشت و هه‌ڵسوكه‌وتدا، چونكه‌ مرۆڤ نابێت له‌نێوان ئه‌وه‌ى باوه‌ڕی پێی هه‌یه‌ له‌گه‌ڵ ئه‌وه‌ی ئه‌نجامی ده‌دات دووشتی جیاوازبن، چونكه‌ ئه‌و كاته‌ دووڕوویی دروست ده‌بێت كه‌ ئه‌مه‌ش له‌ئیسلامدا به‌یه‌كێك له‌ ڕه‌وشته‌ خراپ و ناپه‌سه‌نده‌كان داده‌نرێت و خاوه‌نه‌كه‌ی به‌دۆزه‌خ هه‌ڕه‌شه‌ی لێ كراوه‌.